Angola Ɔbaapanyini

**Angola Ɔbaapanyini** anaa **Awuraba a Odi Kan** (a wɔka wɔ Portuguese kasa mu se (**Primeira-dama de Angola**) yɛ abodin a Angola Ɔmanpanyini no yere kura. Wɔ mmerɛ kakra mu no, Awuraba a odi kan no dwumadie asesa, na atu mpɔn, a mprempren yi dwumadie ahodoɔ bi te sɛ amanyɔsɛm dawurobɔ, ɔmanpayini atenaeɛ ntotoeɛ, dawurobɔ ma asetena mu nsɛnsɛm, ananmusie ma Ɔmanpanyini no wɔ aban nhyiamu ahodoɔ ase abɛka ho.

Ana Dias Lourenço na mprempren yi ɔyɛ Angola Awuraba a odi kan. Ɔfaa dibea no wɔ Ɛbɔ bosome, ne da a ɛtɔ so aduonu-nsia (26) wɔ afe 2017 mu, berɛ a ne kunu João Lourenço bɛyɛɛ ɔmampanyini no. Wɔ aman pii mu no, wobu Awuraba a odi kan no dwumadie sɛ dibea a ɛho hia na ɛwɔ nsunsuansoɔ, na ɔmanfoɔ no tae di wɔn ani di mmaa a wɔdi kan no akyi, na wɔnya nsunsuansoɔ wɔ dwumadie ahodoɔ mu, mpo mmerɛ a wɔn kununom dwumadiberɛ aba awieɛ no.

Wɔ Angola no, Awuraba a Odi Kan no dwumadie nso anya nkɔsoɔ fiti aberɛ rekɔ aberɛ soɔ no, firi ne dibea sɛ onipa titire so kɔsi ɔredi adwuma titire mu ntintiman, ɛfiti asetena mu nsɛm de kɔsi sɛ ɔresɔ Ɔmanpanyini no amanyɔsɛm nhyehyɛeɛ no asene. Awuraba a odi kan no taa ka Ɔmampanyini no ho wɔ aban akwantuo ahodoɔ mu, na ɔgyina Angola ananmu wɔ ɔman ne amanaman ntam nhyiamu ahodoɔ ase. Awuraba a Odi Kan no gyinabea nso kura tumi ne kɛseyɛ wɔ ɔman no mu, na ɔmanfoɔ ne nsɛmtwerɛfoɔ ani taa di wɔn dwumadie ne wɔn nhyehyɛeɛ ahodoɔ akyi. Sɛ Awuraba a Odi Kan no nni hɔ a, abusuani a ɔyɛ ɔbaa anaa aban ananmuni betumi aka Ɔmanpanyin no ho.

## Abakɔsɛm
Onipa a odii kan nyaa diberɛ sɛ Angola Awuraba a odi kan ne Maria Eugénia Neto, Agostinho Neto yere, a ɔbɛyɛɛ Angola ɔmanpanyin a odi kan berɛ a ɔman no nyaa ahofadie firi Portugal nsam wɔ afe 1975 mu. Ná ɔyɛ anwensɛm twerɛfoɔ ne obi a ɔpere hwehwɛ amammuo nkankorɔ, na ɔboaa ne kunu wɔ ɔman no ahofadie ho aperepereɛdie no mu. Ɔne Organization of Angolan Women (OMA) a ɛyɛ Angola Mmaa Nkabomukuo yɛɛ adwuma firi afe 1968 mu, a na ekuo no botaeɛ ne sɛ wɔbɛboaboa mmaa ano ama ahofadie anammɔntuo ne asetena mu nkɔsoɔ. Ɔkɔɔ so yɛɛ ɔman no Awuraba a ɔdi kan kɔsii sɛ ne kunu wuiɛ wɔ afe 1979 mu.

Awuraba a odi kan a ɔtɔ so mmienu ne Tatiana Kukanova, Soviet ɔman ba a ɔwaree José Eduardo dos Santos wɔ afe 1970 mu. Ɔhyiaa no berɛ a na ɔresua adeɛ wɔ Azerbaijan, na ɔdii n’akyi kɔɔ Angola berɛ a ɔman no nyaa ahofadie akyi no. Ná ɔyɛ ɔkyerɛkyerɛfoɔ ne nsɛm asekyerɛfoɔ a ɔka kasa ahodoɔ pii. Ɔsane nso boaa asetena mu nhyehyɛdeɛ ahodoɔ te sɛ nnwomasua, akwahosan ne ayaresa ho nsɛm, ne mmaa faahodie nsɛm ahodoɔ. Ɔgyaee dos Santos wɔ afe 1984 mu, na ɔne wɔn babaa Isabel dos Santos, a akyiri yi ɔbɛyɛɛ Afrika ɔbaa ɔdefoɔ sene ɔbaa biara no, sane kɔɔ Azerbaijan.

Awuraba a odi kan a ɔto so mmiensa wɔ ɔman no mu ne Ana Paula dos Santos, kane ntadehyɛ ho mfonyiniyɛfoɔ ne wiemhyɛn mu ahɔhoyɛfoɔ a ɔwaree dos Santos wɔ afe 1991 mu. Ɔsomm sɛ Awuraba a odi kan mfeɛ aduonu-nsia (26), na ɛmaa ɔbɛyɛɛ ɔbaa a ɔkuraa saa abodin yi betɛ tentene paa ara. Ɔwiee mmara ho adesua wɔ Agostinho Neto University, na ɔde ne ho hyɛɛ adɔeɛ ne nnipa mmoa nhyehyɛeɛ ahodoɔ pii mu. Ɔhyehyɛɛ Lwini Foundation a ɛfa asetena mu akyitaeɛ, a ɛboa wɔn a wɔn ho aka wɔ asaase so atopaeɛ ho, mmaa ne mmɔfra. Ɔsane nso gyinaa Angola ananmu wɔ amanaman ntam nhyiamu ahodoɔ te sɛ Micro-credit Summit ɛma Aman Asoafoɔ ne Aban ahodoɔ wɔ Washington, D.C., afe 1997 mu.&#x5B; ** &#x5D;

Ɔbaa Panyin a ɔtɔ so nnan, a mprenpren yi, ɔyɛ ɔman no Awuraba a Ɔdi Kan ne Ana Dias Lourenço, sikasɛm ho ɔbenfoɔ, amanyɔni ne kane aban soafoɔ a ɔwaree João Lourenço wɔ afe 1989 mu. Ɔwɔ sikasɛm ho abodin krataa wɔ Agostinho Neto Sukuupɔn mu ne adansedie krataa wɔ sikasɛm nhyehyɛeɛ akɛseɛ ntotoeɛ mu. Ɔsomm sɛ Angola Nhyehyɛeɛ Soafoɔ firi afe 1999 kɔsi afe 2012 mu, na ɔyɛɛ kwankyerɛfoɔ panin wɔ Wiase Sikakorabea Kuo (World Bank Group) no mu firi afe 2014 kɔsi afe 2016. Ɔsane nso dii dibea ahodoɔ sɛ Ɔman Akontabuo Badwa no Titenani, SADC Badwa no Titenani, FED Fotoɔ no Ɔman Ntamgyinafoɔ, Angola Amrado a ɔhwɛ Wiase Sikakorabea ne Afrika Nkɔsoɔ Sikakorabea(African Development Bank) so ne Aban Sikasɛm ho Badwakuo no muni. Ɔbɛyɛɛ First Lady wɔ afe 2017 mu berɛ a wɔpaa ne kunu sɛ ɔmampanyini.

## Mmaa a wɔayɛ Ɔbaapanyini a Ɔdi Kan wɔ Ɔman yi mu

= Mmeaɛ a menyaa mmoa firiiɛ =